# JUDEȚUL SATU MARE

# CONSILIUL JUDEŢEAN SATU MARE

**CABINET PREŞEDINTE**

**Nr................ din.............................2024**

**REFERAT DE APROBARE**

**pentru modificarea Anexei nr. 1 și a Anexei nr. 2 la Hotărârea Consiliului Judeţean**

**Satu Mare nr. 126/ 26.06.2017 privind aprobarea componenţei nominale a Comisiei Tehnice**

**de Amenajare a Teritoriului şi Urbanism a judeţului Satu Mare**

**şi a Regulamentului de funcţionare a acesteia**

În baza dispozițiilor art. 36 alin. (5), alin. (12) lit. b), precum și a prevederilor art. 37 alin. (1), (1^1), (1^2), (1^3), (2), (3), (4), (6) din *Legea nr. 350/2001 privind amenajarea teritoriului şi urbanismul*, cu modificările şi completările ulterioare,

în temeiul prevederilor art. 15 alin. (7), art. 26 și ale art. 27 din *Ordinul ministrului dezvoltării regionale şi administraţiei publice nr. 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism*, cu modificările şi completările ulterioare,

în baza prevederilor Hotărârii Guvernului nr. 1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism,

raportat la prevederile Hotărârii Consiliului Județean Satu Mare nr. 126/ 26.06.2017 privind aprobarea componenței nominale a Comisiei Tehnice de Amenajare a Teritoriului și Urbanism a județului Satu Mare şi a Regulamentului de funcţionare a acesteia, cu modificările intervenite prin Hotărârea Consiliului Județean Satu Mare nr. 12/2024,

deoarece în urma unui concurs organizat în condițiile legii, postul de șef serviciu al Serviciului Urbanism și Disciplină în Construcții din cadrul Direcției Arhitect Șef, deținut anterior pe perioadă determinată, a fost ocupat - începând cu data de 3 iunie 2024 - pe perioadă nedeterminată, de actualul șef serviciu, se impune modificarea actualei componenţe a Comisiei, în conformitate cu Anexa nr. I la Proiectul de hotărâre nr. \_\_\_\_\_\_/ \_\_\_\_\_\_\_2024.

Menționăm că membrii comisiei sunt specialişti atestaţi din domeniul urbanismului, arhitecturii, monumentelor istorice, arheologiei, precum şi din domeniul sociologiei, economiei, geografiei, ingineri constructori, ingineri de reţele edilitare, transport.

Potrivit Regulamentului Comisiei - persoana care deține funcția de secretar al Comisiei trebuie să aibă calitatea (funcția) de Șef serviciu la Serviciul Urbanism și Disciplină în Construcții din cadrul Direcției, astfel încât, deși se menține actuala componență a Comisiei Tehnice de Amenajare a Teritoriului şi Urbanism a judeţului Satu Mare, este necesară o inversare a funcțiilor deținute în cadrul comisiei, între persoana care a ocupat pe perioadă determinată (temporar) postul de șef serviciu al Serviciului Urbanism și Disciplină în Construcții din cadrul Direcției Arhitect Șef și persoana care, în prezent, ocupă pe perioadă nedeterminată (definitiv) acest post, ambii specialiști din cadrul comisiei.

Totodată, având în vedere Adresa nr. 2.039/16.09.2024 a Direcției Județene de Cultură Satu Mare, înregistrată la Consiliul Județean Satu Mare cu nr. 20.150/18.09.2024, Comisia Tehnică de Amenajare a Teritoriului și Urbanism a județului Satu Mare va avea și un membru supleant din partea acestei instituții.

Din dorința îmbunătăţirii calităţii deciziilor luate la nivelul Comisiei Tehnice de Amenajare a Teritoriului și Urbanism a județului Satu Mare, referitoare la dezvoltarea spaţială durabilă, se impune modificarea actualului Regulament de funcționare a Comisiei, în conformitate cu Anexa nr. II la Proiectul de hotărâre nr. \_\_\_\_\_\_/ \_\_\_\_\_\_\_2024.

Faţă de cele de mai sus,

în temeiul prevederilor art. 182 alin. (4), cu trimitere la art. 136 aliniatele (1), (2) și (8) lit. a) din Ordonanța de urgență a Guvernului României nr. 57/2019 privind Codul administrativ, cu modificările şi completările ulterioare,

**I N I Ţ I E Z:**

**Proiectul de hotărâre pentru modificarea Anexei nr. 1 și a Anexei nr. 2 la**

**Hotărârea Consiliului Judeţean Satu Mare nr. 126/ 26.06.2017 privind aprobarea**

**componenţei nominale a Comisiei Tehnice de Amenajare a Teritoriului şi Urbanism**

**a judeţului Satu Mare şi a Regulamentului de funcţionare a acesteia**

**INIŢIATOR:**

**PREŞEDINTE**

**Pataki Csaba**

Red. /tehn. Chirilă Monica Roxana /5 ex.