**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

### **PROIECT DE HOTĂRÂRE NR.\_\_\_\_\_\_\_/\_\_\_\_\_\_\_2024**

**pentru modificarea Anexei nr. 1 și a Anexei nr. 2 la Hotărârea Consiliului Judeţean**

**Satu Mare nr. 126/ 26.06.2017 privind aprobarea componenţei nominale a**

**Comisiei Tehnice de Amenajare a Teritoriului şi Urbanism a judeţului Satu Mare**

**şi a Regulamentului de funcţionare a acesteia**

Consiliul Judeţean Satu Mare,

având în vedere Referatul de aprobare nr. \_\_\_\_\_\_/\_\_\_\_\_\_\_\_\_\_\_\_\_\_\_2024 a Preşedintelui Consiliului Judeţean Satu Mare, anexat prezentului proiect de hotărâre,

având în vedere Adresa nr. 2.039/16.09.2024 a Direcției Județene de Cultură Satu Mare, înregistrată la Consiliul Județean Satu Mare cu nr. 20.150/18.09.2024,

raportat la prevederile Hotărârii Consiliului Județean Satu Mare nr. 126/ 26.06.2017 privind aprobarea componenței nominale a Comisiei Tehnice de Amenajare a Teritoriului și Urbanism a județului Satu Mare şi a Regulamentului de funcţionare a acesteia, cu modificările intervenite prin Hotărârea Consiliului Județean Satu Mare nr. 12/2024,

în baza dispozițiilor art. 36 alin. (5) și alin. (12) lit.b), precum și cele ale art. 37 alin. (1), (1^1), (1^2), (1^3), (2), (3), (4), (6) din Legea nr. 350/2001 privind amenajarea teritoriului şi urbanismului, cu modificările şi completările ulterioare,

având în vedere prevederile art. 15 alin. (7), art. 26, art. 27 din Ordinul ministrului dezvoltării regionale şi administraţiei publice nr. 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, cu modificările şi completările ulterioare,

în baza prevederilor Hotărârii Guvernului nr. 1137/2023 privind aprobarea Normelor metodologice pentru derularea Programului multianual privind finanțarea elaborării și/sau actualizării planurilor urbanistice generale ale localităților și a regulamentelor locale de urbanism,

în temeiul prevederilor art. 173 alin. (1) lit. f), coroborate cu cele aleart. 196 alin. (1) lit a) și ale art. 182 alin. (1) din Ordonanța de urgență a Guvernului României nr. 57/2019 privind Codul administrativ, cu modificările şi completările ulterioare,

**H O T Ă R Ă Ş T E :**

**Art. I.** Anexa nr. 1 - „*Componenţa Comisiei Tehnice de Amenajare a Teritoriului şi Urbanism a judeţului Satu Mare”* laHotărârea Consiliului Județean Satu Mare nr. 126/ 26.06.2017 privind aprobarea componenței nominale a Comisiei Tehnice de Amenajare a Teritoriului și Urbanism a județului Satu Mare şi a Regulamentului de funcţionare a acesteia, cu modificările și completările ulterioare, se modifică și se înlocuiește cu Anexa nr. I, care face parte integrantă din prezenta hotărâre.

**Art.II**. Anexa nr. 2 - „*Regulamentul de funcţionare a Comisiei Tehnice Judeţene de Amenajare a Teritoriului şi Urbanism a Judeţului Satu Mare”* la Hotărârea Consiliului Județean Satu Mare nr. 126/ 26.06.2017 privind aprobarea componenței nominale a Comisiei Tehnice de Amenajare a Teritoriului și Urbanism a județului Satu Mare şi a Regulamentului de funcţionare a acesteia, cu modificările și completările ulterioare, se modifică și se înlocuiește cu Anexa nr. II, care face parte integrantă din prezenta hotărâre.

**Art. III.** Cu ducerea la îndeplinire a prevederilor prezentei hotărâri se încredinţează Direcţia Arhitect Şef din cadrul Aparatului de specialitate al Consiliului Judeţean Satu Mare.

**Art. IV.** Prezenta hotărâre se comunică cu Direcţia Arhitect Şef din cadrul Aparatului de specialitate al Consiliului Judeţean Satu Mare și cu membrii Comisiei Tehnice de Amenajare a Teritoriului și Urbanism a Județului Satu Mare.

Satu Mare, \_\_\_\_\_\_\_\_\_\_\_\_\_ 2024

**INIŢIATOR:**

**PREŞEDINTE, AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red./tehn. Chirilă Monica Roxana / 5 ex.